### Beslutninger

Byrådet kunne i overensstemmelse med erklæring fra Teknisk Udvalg af 23. oktober 2023 ikke tiltræde forslaget i byrådets møde den 8. november 2023.

###

Forslag

Venstre ønsker at byrådet tager stilling til, om Kredsløb skal rette de nyligt udleveret affaldsspande til mad- og restaffald eftersom mange borgere, oplever maddiker i deres affaldsspande. Vores bekymring er, at vi kun har set toppen af isbjerget og, at problemet vil blive ekstremt stort næste sommer, når alle affaldsspande er udleveret.

Endvidere ønsker Venstre et stop for udlevering af affaldsspande, som ikke er produceret (ca. 1/3) - indtil problemet er løst med stabeltapper samt defekte og utætte låg.

Motivation

Rigtig mange borgere oplever de nye affaldsspande med fejl og mangler.

De ribber - såkaldte stabeltapper - hvis eneste funktion er at forhindre skraldespanden i at suge sig sammen under transport - bevirker, at bunden af spanden ikke er glat og rund. Dertil oplever mange at deres mad- og affaldsposer bliver skåret op i skraldespandene. Hvis man ikke er meget forsigtig, eller hvis der er pres på poserne, fungerer ribberne som knive, der skærer sig igennem poserne med madaffald. Resultatet er, at der ligger safter fra madaffald i bunden af spandene og derved vil der være markant risiko for maddiker.

Flere borgere har også problemer med defekt låg. Huller imellem sektionerne af de nye todelte låg betyder, at der kan komme vand og fluer let ned i spandene. Det gælder også affaldsspande til glas/metal og pap/papir. Flere har også oplevet at de todelte låg blæser op, med det resultat at pap/papir bliver vådt og dermed ikke kan genanvendes.

I [adresse] har Kredsløb udleveret ca. 18-20.000 spande til borgerne, men køber i alt cirka 55.000 spande til mad- og restaffald.

### Sagsforløb

Udvalg: [adresse]

Dato: 11-10-2023

Erna Schultz:

Fremsendes til Teknisk Udvalg til behandling i henhold til beslutning i byrådets møde den 11. oktober 2023.

Udvalg: Teknisk Udvalg

Dato: 23-10-2023

Erna Schultz: 3

Kaspar Karlsen kunne henholde sig til beslutningsforslaget med anbefaling om, at byrådet først tager endelig stilling til forslaget, når der har været afholdt bestyrelsesmøde i Kredsløb.

Lucas Andersen tog forbehold.

Ulf Jacobsen, Sten Sørensen, Marie Olsen, Cirkeline Bertelsen og Paul Mikkelsen kunne ikke tiltræde forslaget.